Source: https://www.zakonypreludi.sk/print/zz/2007-239/znenie-20070601.htm
Timestamp: 2020-03-31 20:31:39+00:00
Document Index: 8285324

Matched Legal Cases: ['§ 2', '§ 2', '§ 2', '§ 3', '§ 3', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', 'Čl. 36', '§ 7', '§ 2', 'Čl. 2', 'Čl. 12', '§ 3', 'Čl. 21', '§ 28', '§ 2', 'Čl. 39', 'Čl. 39']

239/2007 Z. z. Nariadenie o výbere žiadostí o zaradenie do agroenvironmentálneho opatrenia | Znenie 01.06.2007
Nariadenie vlády č. 239/2007 Z. z.Nariadenie vlády Slovenskej republiky o podmienkach výberu žiadostí o zaradenie do agroenvironmentálneho opatrenia
https://www.zakonypreludi.sk/zz/2007-239
Čiastka 107/2007
Platnosť od 24.05.2007
a) opatrenie2) na agroenvironmentálne platby (ďalej len „agroenvironmentálne opatrenie“),
b) podmienky výberu žiadostí o zaradenie do agroenvironmentálneho opatrenia.
a) základnú podporu
1. na ornej pôde,
2. na trvalých trávnych porastoch,
3. pre ovocné sady a vinice,
b) integrovanú produkciu
1. vo vinohradníctve,
2. v ovocinárstve,
3. zeleniny,
c) ekologické poľnohospodárstvo
2. pri pestovaní zeleniny, liečivých, koreninových a aromatických rastlín,
3. v ovocných sadoch a vinohradoch,
4. na trvalých trávnych porastoch,
d) ochranu proti erózii
1. na ornej pôde stabilizačným osevným postupom,
2. na ornej pôde vytvorením parcely s prijateľnou veľkosťou,
3. vo vinohradoch,
4. v ovocných sadoch,
e) zatrávňovanie ornej pôdy,
f) ochranu vybraných biotopov trávnych porastov,
g) chov a udržanie ohrozených druhov zvierat.
(1) Podopatrenia podľa § 2 písm. a) až f) možno vykonávať na poľnohospodársky využívanej pôde vedenej v evidencii pôdnych blokov a dielov pôdnych blokov.3)
(2) Integrovanú produkciu vo vinohradníctve možno vykonávať len v rodiacich vinohradoch.
(3) Ochranu proti erózii na ornej pôde vytvorením parcely s prijateľnou veľkosťou možno vykonávať na dieloch pôdnych blokov,4) ktorých priemerná svahovitosť je tri stupne a viac, alebo na ploche väčšej ako 30 hektárov.
(4) Ochranu proti erózii vo vinohradoch a v ovocných sadoch možno vykonávať na dieloch pôdnych blokov, ktorých priemerná svahovitosť je tri stupne a viac.
(5) Ochranu vybraných biotopov trávnych porastov možno vykonávať na dieloch pôdnych blokov vedených ako
a) teplomilné a suchomilné trvalé trávne porasty,
(6) Chovať a udržiavať ohrozené druhy zvierat podľa § 2 písm. g) možno u týchto plemien jednotlivých druhov hospodárskych zvierat:
a) hovädzí dobytok – slovenský pinzgauský dobytok,
b) ovce – valaška pôvodná,
c) kozy – biela krátkosrstá koza,
d) kone – slovenský teplokrvník, hucul, furioso, nonius, slovenský športový pony, lipican, shagya-arab a norik muránskeho typu,
e) hydina
1. sliepky – oravka, plymutka, rodajlenka, hempširka, vlaška a sasexka,
2. husi – slovenská biela hus a suchovská hus,
3. morky – morka bronzová.
(7) Jednotlivé podopatrenia podľa § 2 písm. a) až f) možno kombinovať na tej istej ploche podľa kombinačnej tabuľky uvedenej v prílohe č. 1.
(1) Žiadosť o zaradenie do agroenvironmentálneho opatrenia (ďalej len „žiadosť“) môže podať osoba (ďalej len „žiadateľ“), ktorá
a) vykonáva poľnohospodársku činnosť5) na ploche minimálne jeden hektár poľnohospodárskej pôdy, ktorá spĺňa podmienky podľa § 3 ods. 1 až 5, pričom táto výmera môže predstavovať viaceré súvislé diely pôdnych blokov príslušného druhu pozemku s výmerou najmenej 0,3 hektára obhospodarovanej poľnohospodárskej pôdy jedným žiadateľom, alebo
b) chová vybrané plemená jednotlivých druhov hospodárskych zvierat podľa § 3 ods. 6.
(2) Žiadosť o podopatrenia podľa § 2 písm. a) až f) predkladá žiadateľ ako súčasť jednotnej žiadosti6) spolu s identifikačným listom7) Pôdohospodárskej platobnej agentúre (ďalej len „agentúra“) a osobitne, ak ide o žiadateľa podopatrenia podľa § 2 písm. g).
(3) Žiadosť podľa odseku 2 sa predkladá agentúre do 15. mája príslušného kalendárneho roka.8)
(4) Prílohou žiadosti, ak ide o žiadateľa podopatrení podľa § 2 písm. a) až f), je
a) zoznam dielov pôdnych blokov s uvedením druhu pozemku, výmery poľnohospodárskej pôdy, ktorú požaduje zaradiť do podopatrenia, a výmery poľnohospodárskej pôdy patriacej do súvislej európskej sústavy chránených území,9)
c) čestné vyhlásenie o tom, že žiadateľ nemá agroenvironmentálne záväzky podľa osobitných predpisov.10)
(5) Prílohou žiadosti, ak ide o žiadateľa o podopatrenia podľa § 2 písm. g), je
a) počet dobytčích jednotiek11) vybraných plemien jednotlivých druhov hospodárskych zvierat,
b) potvrdenie príslušnej chovateľskej organizácie12) o zápise zvieraťa do plemennej knihy13) alebo do plemenárskej evidencie,14)
(1) Žiadosti podané žiadateľmi podopatrení podľa § 2 písm. a) až f) sa zaradia na základe kritérií hospodárskej a environmentálnej účinnosti15) do jednotlivých bodových pásiem.
(2) Prvé bodové pásmo tvoria žiadosti podané žiadateľmi podopatrení uvedených v § 2 písm. a), c) a f) a zároveň tieto plochy patria čiastočne alebo úplne do súvislej európskej sústavy chránených území.
(3) Druhé bodové pásmo tvoria žiadosti podané žiadateľmi podopatrení uvedených v § 2 písm. b), d) a e) a zároveň tieto plochy patria čiastočne alebo úplne do súvislej európskej sústavy chránených území.
(4) Tretie bodové pásmo tvoria žiadosti podané žiadateľmi podopatrenia uvedeného v § 2 písm. c) na celú výmeru využívanej poľnohospodárskej pôdy, ak nespĺňajú podmienky na zaradenie do prvého bodového pásma.
(5) Štvrté bodové pásmo tvoria žiadosti podané žiadateľmi podopotrania uvedeného v § 2 písm. c) na časť výmery využívanej poľnohospodárskej pôdy, ak nespĺňajú podmienky na zaradenie do prvého bodového pásma.
(6) Piate bodové pásmo tvoria žiadosti podané žiadateľmi podopatrení uvedených v § 2 písm. a), b), d) až f), ak nespĺňajú podmienky na zaradenie do bodového pásma podľa odsekov 2 a 3.
(7) Výber žiadostí zaradených do jednotlivých bodových pásiem sa vykoná postupne od prvého bodového pásma po piate bodové pásmo. Výber žiadostí v druhom a treťom bodovom pásme sa vykoná podľa výšky percenta plochy patriacej do súvislej európskej sústavy chránených území z plochy uvedenej v žiadosti. V rámci každého bodového pásma sa výber žiadostí vykoná od najväčšej výmery plochy uvedenej v žiadosti. Prekrývanie plôch v rámci jednotlivých podopatrení sa nezohľadňuje.
(8) Výber žiadostí podľa § 2 písm. g) sa vykoná od najmenšieho počtu dobytčích jednotiek.
(9) Žiadateľ, ktorého žiadosť bola vybraná podľa odsekov 7 a 8, predloží čestné vyhlásenie o tom, že bude plniť podmienky agroenvironmentálneho opatrenia podľa osobitného predpisu.16)
k nariadeniu vlády č. 239/2007 Z. z.
1. Nariadenie Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (Ú. v. EÚ L 277, 21.10. 2005) v znení:
2. Nariadenie Komisie (ES) č. 1974/2006 z 15. decembra 2006, ktorým sa ustanovujú podrobné pravidlá vykonávania nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (Ú. v. EÚ L 368, 23. 12. 2006).
3. Nariadenie Komisie (ES) č. 1975/2006 zo 7. decembra 2006, ktorým sa stanovujú podrobné pravidlá uplatňovania nariadenia Rady (ES) č. 1698/2005, pokiaľ ide o realizáciu kontrolných postupov a krížového plnenia pri opatreniach na podporu rozvoja vidieka (Ú. v. EÚ L 368, 23. 12. 2006).
4. Nariadenie Rady (ES) č. 1257/1999 zo 17. mája 1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF) a ktorým sa menia a rušia niektoré nariadenia (Mimoriadne vydanie Ú. v. EÚ, 3/zv. 25) v znení:
5. Nariadenie Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov a ktorým sa menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001 (Mimoriadne vydanie Ú. v. EÚ, 3/zv. 40) v znení:
1) Nariadenie Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (Ú. v. EÚ L 277, 21. 10. 2005) v platnom znení.
2) Čl. 36 písm. a) bod IV nariadenia (ES) č. 1698/2005 v platnom znení.
3) § 7 ods. 1) písm. e) zákona č. 274/2006 Z. z. o podpore v pôdohospodárstve a rozvoji vidieka.
4) § 2 písm. b) zákona č. 274/2006 Z. z.
5) Čl. 2 písm. c) nariadenia Rady (ES) č. 1782/2003 z 29. septembra 2003, ktorým sa ustanovujú spoločné pravidlá režimov priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov a ktorým sa menia a dopĺňajú nariadenia (EHS) č. 2019/1993, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/1994, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/1971 a (ES) č. 2529/2001 (Mimoriadne vydanie Ú. v. EÚ, kap. 3/zv. 40) v platnom znení.
6) Čl. 12 nariadenia Komisie (ES) č. 796/2004 z 21. apríla 2004, ktoré ustanovuje podrobné pravidlá na uplatňovanie krížového plnenia, modulácie a integrovaného správneho a kontrolného systému uvedeného v nariadení Rady (ES) č. 1782/2003, ktorým sa ustanovujú spoločné pravidlá pre režimy priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov (Mimoriadne vydanie Ú. v. EÚ, kap. 3/zv. 44) v platnom znení.
7) § 3 ods. 2 nariadenia vlády č. 81/2007 Z. z. o podmienkach poskytovania podpory v poľnohospodárstve formou jednotnej platby na plochu.
8) Čl. 21 nariadenia (ES) 796/2004.
9) § 28 ods. 1 zákona č. 543/2002 Z. z. o ochrane prírody a krajiny v znení neskorších predpisov.
10) Nariadenie Rady (ES) č. 1257/1999 zo 17. mája 1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF) a ktorým sa menia a rušia niektoré nariadenia (Mimoriadne vydanie Ú. v. EÚ, kap. 3/zv. 25) v platnom znení.
11) Príloha V nariadenia Komisie (ES) č. 1974/2006 z 15. decembra 2006, ktorým sa stanovujú podrobné pravidlá vykonávania nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (Ú. v. EÚ L 368, 23. 12. 2006) v platnom znení.
13) § 2 ods. 14 zákona č. 194/1998 Z. z v znení zákona č. 358/2004 Z. z.
15) Čl. 39 ods. 4 nariadenia (ES) č. 1698/2005.
16) Čl. 39 ods. 2 nariadenia (ES) č. 1698/2005 Z. z.